**JEGYZŐKÖNYVI KIVONAT**

Készült Polgárdi Város Önkormányzat Képviselő-testületének 2025. június 30. napján tartott ülésének jegyzőkönyvéből.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Polgárdi Város Önkormányzat Képviselő-testülete**

**83/2025. (VI.30.) határozata**

**a fogorvosi praxisjog elidegenítésére vonatkozó szándék tudomásul vételéről és a további** **szükséges intézkedések megtételéről**

Polgárdi Város Önkormányzat Képviselő-testülete (a továbbiakban: Képviselő-testület) a fogorvosi praxisjog elidegenítéséhez és megszerzéséhez kapcsolódóan az alábbi döntéseket hozza:

1. A Képviselő-testület a fogorvosi alapellátást személyesen végző Dr. Valipour Chahardah Cheriki Farnoosh fogorvos praxisjog elidegenítésére vonatkozó bejelentését tudomásul veszi.
2. A Képviselő-testület úgy döntött, hogy a praxisjogot megvásárló Dr. Entessari Farzad fogorvossal (működési nyilvántartási száma: 83424) és a vele szerződéses jogviszonyban álló Galaxy-Dent Egészségügyi Szolgáltató Kft-vel (székhely: 3525 Miskolc, Madarász Viktor utca 13. 1. lház. 2. em. 1. ajtó, adószám: 25451513-1-05, képviseli: Farkas Enikő ügyvezető) a fogorvosi alapellátás területére kiterjedően Polgárdi Város Önkormányzata az önálló orvosi tevékenységről szóló 2000. évi II. törvény (továbbiakban: Öotv.) 2/B. § (1) bekezdése szerinti feladatellátási szerződést kíván kötni.
3. A Képviselő-testület felkéri a jegyzőt, hogy a döntést ismertesse GALAXY-DENT Egészségügyi Szolgáltató Kft. képviselőjével, valamint Dr. Entessari Farzad fogorvossal, és - amennyiben az Országos Kórházi Főigazgatóságnak az Öotv. 2/A. § (2) bekezdése szerint kikért véleménye alapján a praxisjog megszerzésének jogszabályi akadálya nincsen -, gondoskodjon a feladatellátási előszerződés előkészítéséről a határozat 1. melléklete szerinti tartalommal, amelynek aláírására felkéri a polgármestert.
4. A Képviselő-testület a 3. pontban, valamint az előszerződésben foglalt feltételek teljesülése esetére felkéri a polgármestert a határozat 2. melléklete szerinti tartalommal a feladatellátási szerződés megkötésére, aláírására, annak érdekében a szükséges intézkedések megtételére.

**Határidő**: azonnal, illetve a praxisjog megszerzését követően azonnal

**Felelős**: polgármester, jegyző

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kmf.

Nyikos László sk. dr. Zaccaria Beáta Lea sk.

polgármester jegyző

Kozári Erika sk. Nyikos Lászlóné sk.

képviselő képviselő

jkv. hitelesítő jkv. hitelesítő

A másolat hiteles:

Polgárdi, 2025. július 2.